
Фондация „Център за социална рехабилитация и интеграция на лица в неравностойно социално положение – Хефест“ гр.Пазарджик е неправителствена организация, регистрирана в обществено полезна дейност през 2003 г., по случай обявената от ЕС година на хората с увреждания. На територията на област Пазарджик това е единствената организация, която успя да обедини хора с различни увреждания (физически и психически) с 50 и повече процента намалена трудоспособност и да работи за подобряване на социалното им положение, която работи от самото учредяване до сега без външно финансиране на доброволни начала и се самоиздържа.

Основните програми, по чието реализиране работи Фондация “Хефест” са  “Ателие Хефест”- трудова рехабилитация, психологическа и социална консултации. Целта на програмата по трудотерапия, към която проявяват и най-голям интерес техните бенефициенти са: формиране на професионални умения у лица, които нямат никакъв или имат минимален трудов опит; формиране на трудови навици и дисциплина; увеличаване тяхната възможност на по-късен етап да намерят професионална реализация; подобряване на финансовото им състояние, тъй като за всеки изработен предмет, бенефициентите получават възнаграждение; възобновява се техния социален живот, тъй като в групата те срещат много приятели, с което се преодолява тежката социална изолация, в която повечето от тези хора са принудени да живеят.

В групата по трудотерапия се изработват предмети и сувенири, които фондацията продава на организирани от тях изложби-базари, на неправителствени организации, институции и др. Реализираните средства от продажбата на изработените изделия в групата по трудотерапия се изразходват за закупуване на материали, подпомагане на хората с увреждания и текущи нужди.


От средата на 2005 г., въпреки факта, че фондацията няма външно финансиране, има сформирана група по трудотерапия, която посещават ежедневно повече от 15 човека. От началото на 2007 г. през фондация “Хефест” са преминали над 30 човека, които са ползвали услугите на центъра. В процентно отношение около 60% от тях са с различни психични заболявания, а останалите 40% с физически увреждания. Освен това от 01.04.2007 г. към Фондация “Хефест” на трудов договор работят двама човека от целевата група, наети чрез Бюро по труда, Пазарджик. Единият от тях е назначен по реда на чл. 30, ал. 1, т. 2 от ЗНЗ и утвърдената на основание чл. 31, ал. 4 от ЗНЗ Национална програма за заетост и професионално обучение на хора с трайни увреждания, а другият – по чл. 52, ал. 2 от ЗНЗ. И двамата работят като работници по сглобяване на детайли.Останалите посещават ателието и работят  в зависимост от възможностите по 1,2,3 или повече часове, който им се заплащат  на този етап по 0.60ст. на час.

Пенка Казарска, гр. Пазарджик

Продължението в следващия брой

Обявени конкурси от Агенцията за хората с увреждания
Агенцията за хората с увреждания /АХУ/ обявява конкурс за финансиране на проекти на тема: Осигуряване на достъп и адаптиране на културни, исторически и спортни обекти с международно, национално и регионално значение. Участници в конкурса могат да бъдат държавни, общински и неправителствени организации, регистрирани по българското законодателство, притежаващи и/или стопанисващи такива обекти. Проектите се изготвят по Методика съгласно чл.2, ал.2, т.6 от Устройствения правилник на АХУ за този вид дейности.
Агенцията за хората с увреждания /АХУ/ обявява конкурс за финансиране на проекти на тема: “Рехабилитация и социална интеграция на хора с увреждания”. Участници в конкурса могат да бъдат неправителствени организации на и за хора с трайни увреждания.Проектите се изготвят по Методика съгласно чл.2, ал.2, т.6 от Устройствения правилник на АХУ, предназначени за проекти на неправителствени организации.
Агенцията за хората с увреждания /АХУ/ обявява конкурс за финансиране на проекти насочени към интегриране на хора с трайни увреждания в обичайна трудова среда, чрез осигуряване на достъп, адаптиране и оборудване на работните им места.Участници в конкурса могат да бъдат всички работодатели, регистрирани по действащото законодателство. Проектите се изготвят по Методика съгласно чл. 25, ал.1 от Закона за интеграция на хората с увреждания.
Агенцията за хората с увреждания /АХУ/ обявява конкурс за финансиране на проекти насочени към интегриране на хора с трайни увреждания в специализирана работна среда.Участници в конкурса могат да бъдат специализираните предприятия и кооперации на хора с увреждания. Проектите се изготвят по методика съгласно по чл.28, ал.2 от Закона за интеграция на хората с увреждания и чл. 20 от Правилника за прилагане на ЗИХУ.
Агенцията за хората с увреждания /АХУ/ обявява конкурс за финансиране на проекти на тема:Започване и развитие на самостоятелна стопанска дейност от лица с трайно намалена работоспособност.
ВАЖНО СЪОБЩЕНИЕ !!!!!! Обръщаме внимание на всички организации и лица, кандидатстващи с проекти пред АХУ за получаване на държавна помощ да се съобразяват с настоящото, тъй като такива проекти няма да бъдат приемани от Агенцията за хората с увреждания.
Чикаго: „ Добре дошли на родна земя „ – Таня Йовева
В огромния град живеят 100 000 българи, изградили са си две черкви и с тези думи посрещат в тях всеки гост. В дългогодишната ми практика на журналист съм преживяла какво ли не, но това, което преживях при последното ми пътуване до Щатите, бих нарекла истински стрес. Стрес от дългото пътуване, от това, което предстоеше да ми се случи.
Обикновено си позволявам придружител, но тук нямаше как. Тръгнах отначало с колежка, после продължих сама през различните щати.
Поводът беше покана за конгрес на тема "Планетарни инициативи 2007". Той се състоя в Солт лейк сити. Колебанията и притесненията ми изчезнаха, когато се запознах с хора от различни националности. Присъстваха учени, бизнесмени, млади хора, които искат да допринесат с усилията си за развитието на обществото. Обсъждани бяха проблеми на образованието, здравеопазването, околната среда, мира в света. Представих моя доклад за дейността на фондация "Достоен живот" и за здравната и социалната политика в нашата страна. Силното ми желание бе да посетя Чикаго, за който толкова много е писано. Благодарение на подкрепата на българското консулство, там успях да осъществя срещи с много нашенци
Първата бе с българи в ресторанта на Данчо. Дни наред не бях чувала родна реч и много се зарадвах. Присъстващите в заведението гледаха българска телевизия и аз се почувствах сякаш съм си у дома.

Чрез консулството се видях и със свещеници от черквата "Св. Иван Рилски". Запознах се с отец Валентин, родолюбив българин.

На него все България му е в ума и все мисли какво трябва да се направи, за да живеят българите в щатите още по-добре. Той е в Чикаго от 24 години и е дал много, за да се спазват традициите на Българската православна църква. Сградата на черквата е построена през 1999 г. и се посещава от повечето българи.
В нея има дори зала за концерти. Гостували са български театрални трупи, оперни певци, звучала е неведнъж и българска народна песен. Всяка неделя след литургията за присъстващите се приготвя безплатен обяд. Изненадана бях ЗА дейностите, които се извършват. Отец Валентин с желание ми разказа за създадения танцов състав, за театралната трупа на неделното училище с 40 деца. Дипломите на децата се подписват лично ОТ българския посланик във Вашингтон.


С гордост отец Валентин каза, че благодарение на двете черкви „Св. Иван рилски” и „ Св. София”  в Чикаго българите са нация, която си има своя територия и затоватой ме посрещна с думите”Добре дошли на родна земя”
И двете черкви са изградени със собствени средства на българската общност и затова хората ги чувстват като свои.

"В сънищата си сме в нашия край", сподели отецът.

С дейността си двете църкви спазват традицията да бъдат по-близо до народа. В църквата "Св. Иван Рилски" кипи и духовно-културен, и просветен живот. Богослужението се извършва на български език. Училището е лицензирано към Министерството на образованието и науката. Преди 4 години православните свещеници стават инициатори за създаването на българско консулство в Чикаго, тъй като в този град има повече от 100 000 българи.

Хубави думи отецът каза и за екипа на консулството, който е много близо до хората и църквата - те заедно решават българските въпроси. Тази година за Великден са приготвени 13 агнета за гостите. Българските жени правят ръчно 85 козунака. През лятото се организира и събор. Движещата сила е българската общност.

Накрая отец Валентин ме помоли да попитам защо все още българското правителство се въздържа да въведе дисциплината "Вероучение" в нашите училища. Така според него младите ще бъдат възпитани по-добре и ще станат поколение, приело християнския дух.
Продължението в следващия брой

ПЛАСТИР ПРЕДУПРЕЖДАВА ЗА ОПАСНОСТ ОТ ДИАБЕТНО СТЪПАЛО

При хората с диабет е изключително важно своевременно да се определи рискът от диабетно стъпало - още преди появата на рани. И в България вече е възможно ранно откриване на синдрома на диабетно стъпало (СДС) с помощта на пластир - neuropad®

Пластирът се залепя на възглавничката под палеца на ходилото. След няколко минути индикаторното блокче на пластира се оцветява от синьо в розово и показва, че състоянието и защитните функции на кожата са ненарушени. Ако оцветяването остане непроменено синьо защитните функции на кожата са увредени.  Кожата е прекалено суха, липсва й еластичност и механична издръжливост. Това е находка за увреждане на нервните окончания и е необходима консултация със специалист.

С този тест се определя функционирането на локалните потни жлези, от които зависи еластичността, а с това и способността за механични натоварвания на стъпалото.

По този начин още преди клинична изява на симптомите може да се предскаже възможността за развитие на СДС и да се предприемат грижи, които да предотвратят усложненията и да доведат до намаляване на ампутациите.

Допълнителна информация може да се получи на адрес www.neuropad.com

Какви са предпоставките за получаване на полиневропатия ?

Високите стойности на кръвна глюкоза увреждат нервните влакна с течение на времето. Особено често се засягат нервните окончания на стъпалото. Един от първите признаци, че нещо с нервните влакна не е наред е намалената потна секреция на ходилото. Достатъчното овлажняване е изключително важно за поддържане на еластичността и устойчивостта на кожата. С помощта на химическа реакция, посредством промяна в оцветяването, neuropad® показва дали е достатъчна влажността, която осигуряват потните жлези. Един комплект от два пластира, указание за употреба и почистваща кърпичка ще се предлагат в аптечната мрежа на цена 14-15 лева. 

В миналото бяха необходими сериозни усилия за наблюдение на функциите на автономната нервна система. Вече това е възможно във всекидневната практика благодарение на уникален пластир. 

Това е първата важна стъпка при установяване на диабетна невропатия на стъпалото: нарушения в потната секреция и последствията от това (суха кожа, намалена еластичност, склонност към увреждане и инфектиране).

Трансмитерите, които определят потната секреция се отнасят към автономната нервна система и вече могат да бъдат мониторирани. 

До сега се използваха следните методи:

l камертон - вибрационен тест

l монофиламент - сензорен 

неврологичен тест

l   tip-therm - температурен тест

l neuropad® - тест на потната 

секреция

С помощта на тези четири метода могат да се оценят всички сензорни усещания.

  neuropad® е единственият диагностичен метод, който не зависи от съдействието на пациента. Този факт, както и възможността да се прилага лесно и сравнително рано преди появата на симптоми на диабетна невропатия, определят изключително важното място, което той ще заема в профилактиката на СДС и намаляване на броя ампутации.

Подходящи храни за диабетици

Мляко и млечни продукти

   Неподходящи храни: сирене с много мазнина.

   Подходящи храни: прясно и кисело мляко, диетична извара, овче и краве сирене, кашкавал, топени сирена и др.

Месо, месни произведения, птици, риба, яйца

   Неподходящи храни: тлъсти меса и риби, мозък, хайвер.

   Подходящи храни: месо – телешко, говеждо, агнешко, нетлъсто свинско и овче, заек; птици – пиле, кокошка, пуйка, фазан; риби – пъстърва, бяла риба, мерлуза, пролетна скумрия, треска, налим, шаран, лин, кефал, сребрист хек, сафрид и др.; субпродукти – бял и черен дроб, сърце, език; месни произведения – телешки салам, кренвирши, нетлъста шунка и филе; яйца – предимно белтъци (жълтък в ограничено количество).

   Хляб, тестени изделия, зърнени храни, захар

   Неподходящи храни: захар, мед, глюкоза, шоколад, бонбони, локум, сладка със захар, сладкарски изделия със захар.

   Подходящи храни: хляб – типов, ръжен, пълнозърнест, “Тонус”; шоколад и бонбони – диабетични бисквити, кексове, диабетични кремове; мармалад и конфитюр и др., приготвени без захар; овесени ядки, ориз и грис в ограничени количества.

   Варива и ядкови плодове

   Неподходящи храни: кестени.

   Подходящи храни: зрял фасул, леща, грах, соя – в ограничени количества до 50 г, лешници, орехи, фъстъци, бадеми – 30 г дневно.

   Зеленчуци

   1. В неограничени количества: зелена салата и маруля, краставици, репички, спанак, тиквички, домати.

   2. В умерени количества (до 200 г): зеле, патладжани, бакла, карфиол, киселец, коприва, лук, праз, моркови, пиперки, ряпа, зелен фасул, алабаш, червено цвекло.

   3. В ограничени количества (до 100 г): картофи и зелен грах.

   Плодове

   Неподходящи храни: грозде, мушмули - сладки сортове, круши, банани; сушени смокини, стафиди, фурми, сливи, грозде.

   1. В ограничени количества (150-200 г): череши, бяло френско грозде, портокал, лимони, праскови, боровинки, дренки, мандарини, несладки круши, ябълки, ананас, вишни, дюли.

   2. В умерени количества (200-300 г): дини, пъпеши, малини, ягоди, къпини, тиква, грейпфрут.

   Мазнини

   Неподходящи храни: лой, сланина, гъша мас.

   Подходящи храни: слънчогледово и царевично масло, маргарин, зехтин, прясно масло, сметана.

   Напитки

   Всички видове чай от липа, лайка, мента; отвара от шипки, алкохолни напитки; слабо кафе – натурално и какао; подсладени с кафе “Инка”, руски чай, захар, бозаминерални води, нектари без захар.

Съставители:инж.Румен Петков, н.с.
 Гена Дочева

 Владимир Петков

За контакти: тел 064 835852 , 0888 033046

